it-Tiġdid tal- Fratellanza tar- Rużarju fil-Belt tal-Isla Din is-sena, aħna l-membri 4 tal-Fratellanza tar-Rużarju tal-Isla, nagħlqu għaxar snin minn meta fis-16 ta' Mejju 2005, erġajna għamilna din il- fratellanza attiva u organizzata kif nafuha llum. Għal min jinteressa ruħu jkun jaf, il- Fratellanza tar-Rużarju hija mniżżla fir-reġistri dwar il- fratellanzi tal-parroċċa, bħala t-tieni fl-Isla, L-Istatwa tal-Madonna tal-Porto Sa ), li tfakkarna fir-rabta sħiħa li hemm bejn il-Fratellanza tar-Rużarju u l-knisja ta' San Filippu j Sagrament, għaliex kienet twaqqfet fl-1598 fil-Knisja ta' Marija tal-Porto. Salvo, illum magħrufa aktar magħna s-Sengleani bħala dik ta' San Filippu. Minn kitbiet antiki, nafu li sa mill-eqdem żminijiet, il- 1 fratellanza kienet waħda attiva i ħafna, u dejjem kellha numru kbir ta' fratelli miktuba magħha. i Nafu li sa mill-bidu nett, il- fratelli rużarjanti fl-Isla kienu rġiel devoti ħafna tal-Madonna, u dan tixhdu kitba antika li tispjega b'liema mod kien ikkurat l-artal iddedikat lill-Madonna tar-Rużarju, li sa dak iż-żmien kien għad hemm fil-Knisja tal-Porto Salvo. Dan qed ngħidu peress li kif nafu, dan l-artal flimkien mal-fratellanza, ġie trasferit lejn il-parroċċa fis-sena 1666, fejn baqa' hemm sal-ġurnata tal-lum. Hemm ħafna xi tgħid dwar il-fratellanza u l-ħidma tal-membri tagħha matul dawn is-snin kollha li għaddew minn fugha. Dan grazzi għall-kotba u reġistri antiki, li l-antenati tagħna kienu jniżżlu fihom notamenti dwar il-ħidma u l-attività kollha li kienet issir fi ħdan din il-fratellanza. Dan it- tagħrif żgur li ma kienx ikun possibbli jasal għand il- poplu u nies komuni bħali, kieku mhux għall-ħidma sfieqa ta' riċerka u traduzzjoni, kemm mil-Latin u anke mit-Taljan, li għamel il-mibki Patri Alessandru Bonnici O.F.M. CONV. B'xorti kbira għalina s-Sengleani, dan kien l-ewwel persuna li b'ħila u b'dedikazzjoni liema bħalha, fittex u kiteb l-istorja ta' dak kollu li seħħ matul is-sekli f'din beltna u l-parroċċa tagħha, mhux biss fil-ħajja pastorali, iżda wkoll dwar kif inbidlet il- ħajja soċjali tal-belt tal-Isla matul iż-żmien. Wara, dan it-tagħrif kollu ġie ppubblikat f'dawk it-tliet kotba, li għal kull min għandu għal qalbu l-istorja ta' din il-belt, huma imprezzabbli. U ta' dan ix-xogħol li għamel Patri Alessandru, nixtieq infakkar ukoll il-memorja tiegħu. Iżda Ilum ser inħallu fil-ġenb dawn id-dettalji storiċi, u Patri Alessandru Bonnici, l-awtur tal-kotba dwar l-istorja tal-Isla minflok ser naraw ftit kif għaxar snin ilu, jien flimkien ma' rġiel oħra, iddeċidejna li nerġgħu nagħtu l-ħajja lil din il-fratellanza, li flimkien ma' bosta fratellanzi oħra, kienet ilha ma tidher takkumpanja fit-toroq tal-Isla tista' tgħid mill-gwerra. Kont ili noħlom u nixtieq li f'din il-belt iddedikata lil Ommna Marija Bambina, ikun hawn tal-anqas fratellanza waħda Marjana, li tkun attiva u organizzata b'tali mod li permezz tal-parteċipazzjoni tal-membri tagħha, tkun tista' tkompli xxerred id-devozjoni lejn Ommna Marija Santissima u lejn it-talba tar-Rużarju Mqaddes. Għall- ewwel kelli f'moħħi li ssir fratellanza ġdida ddedikata direttament lil Marija Bambina, perċ wara li tkellimt u ħadt il-parir ta' xi saċerdoti dwar il-ħsieb tiegħi, huma ssuġġerewli li peress li qatt ma kien hawn fratellanza b'dak it-titlu fl-Isla, kien ikun aktar għaqli li kieku kelli nipprova nirriforma mill-ġdid xi waħda minn dawk il-fratellanzi ġa eżistenti, perċ li kienet ilha ħafna ma tiffunzjona. Dan is- suġġeriment ilqajtu, u minnufih ġiet quddiem għajnejja l-fratellanza tar-Rużarju, għar-raġuni sempliċi li r-rużarju hija l-isbaħ talba għal qalb il-Madonna, u b'hekk ħsibt li dan jista' jkun rigal mill-aktar xieraq lill-Ommna Marija Bambina, li aħna s-Sengleani tant inħobbu. Niftakar kont tkellimt ukoll ma' xi wħud li huma midħla tal-knisja, u li jien kelli fiduċja sħiħa fihom, u għidtilhom bil-ħsieb li kelli. Pero, il-parir tagħhom kien li ma kellix nibqa' noħlom iżjed fuq din il-ħaġa, għax iż-żmien tal-fratellanzi kien spiċċa. Kien hemm oħrajn li qaluli li jekk kien ser jirnexxili, ma kont ser insib lil ħadd ġdid, u kont ser indur għall-istess erbat irġiel li konna dejjem narawhom jilbsu f'kull okkażjoni li kien ikun hawn fil-parroċċa f'dawk is-snin. Infatti persuna partikulari kienet qaltli hekk 'ikollok l-istess erba' Dun Joe Grech, l-ewwel direttur spiritwali tal-Fratellanza (Sena 2005) min-nies, u dawn joqogħdu jibdlu l-gerijiet'… kien qed jirreferi għall- konfratiji u l-muzzetti. Oħrajn qaluli li fratellanza fiż-żminijiet tal-lum ma ddumx, għaliex kulħadd huwa impenjat ħafna, u ħadd ma kien ser jikkommetti ruħu, insomma fi kliem ieħor minn dawn il-persuni ma tantx sibt min jagħmilli kuraġġ. Fl-aħħar iddecidejt li nitkellem dwar ix-xewqa tiegħi mal-Arċipriet ta' dak iż-żmien, il-Kan Dun. Joe Grech, li sa dakinhar kont għadni ma għidtlu xejn għar-raġuni li kont għadni m'iniex deċiż jekk intajjarx dan il-ħsieb minn moħħi jew le. Dan kien l-uniku wieħed li wara li sema' bil-proposta tiegħi, bil-kalma kollha kien qalli li jekk jien kont ser nipprova, huwa kien ser japprova din il-fratellanza, u kien ser jagħtini l-għajnuna tiegħu. Jien dawk iż-żewġ kelmiet kelli bżonn sabiex inessewni kull diffikultà li kienu semmewli ħafna minn dawk li kont tkellimt magħhom qabel, u minn dak il-ħin stess, niftakar ħriġt mill-uffiċċju tiegħu, u minnufih bdejt nistaqsi rġiel ħbieb tiegħi, u li għandi fiduċja fihom, sabiex ningħaqdu flimkien u niffurmaw mill-ġdid din il-fratellanza tar- rużarju. Niftakar f'dawk il-jiem, kont nagħmel ħinijiet twal niġri fil-każini kollha tal-Isla, insaqsi ħafna rġiel Sengleani biex jingħaqdu miegħi f'din il-fratellanza, u mill-ewwel kont sorpriż kemm kien hawn irġiel li kienu lesti li jsiru fratelli rużarjanti. Tant hu hekk li ħsibt li ħafna minn dawn li aċċettaw li jiġu f'din l-għaqda, kienu ser jerġa' jibdielhom wara u ma jżommux kelmithom, iżda kont żbaljat. Is-sodisfazzjon tiegħi kompla jikber meta bdejt nara li dawn l-irġiel li kienu qed jaċċettaw li jsiru membri magħna, kienu kollha Sengleani u ħafna minnhom joqogħdu l-Isla. Ħaġa oħra li għoġbitni kienet li minnhom, ftit biss kienu qatt ipparteċipaw f'xi purċissjoni, jew qatt kienu involuti direttament mal-parroċċa. Dan kien ifisser li dawn kienu ser ikunu qegħdin jagħtu s-servizz tagħhom fil-parroċċa għall- ewwel darba, avolja ħafna minnhom kellhom fuq il- ħamsin sena sewwa. F'anqas minn ġimgħa ġa konna xi ħmistax-il persuna li tajna kelmitna li nissieħbu f'din il-fratellanza. Għamilt xhur niġri fil-każini, nista' ngħid li kemm ili miżżewweġ, qatt ma qattajt ħin daqshekk twil f'każini differenti, daqskemm kont inkun f'dawk iż-żminijiet. Kont insaqsi lil kull raġel li nara, hu min hu, sabiex jingħaqad magħna, u n-numru kompla dejjem jikber. Naturalment kien hemm ħafna oħrajn li m'aċċettawx, min għax jistħi u min għal xi raġuni u min għal oħra. Festa'2015) Perċ li niftakar dwar dawn l-irġiel li mort fuqhom hu, li kollha kemm huma ddiskutew miegħi bl-akbar rispett dwar il-proposta li kont għamiltilhom, u ma niftakar li kien hemm ħadd minnhom, l-anqas irġiel li mhumiex midħla tal-knisja, li tkessaħ jew dejjagni bi kliemu, meta tkellimt magħhom dwar il-fratellanza. Fi ftit żmien konna tħaqna n-numru ta' ħamsa u għoxrin raġelli kienu lesti li jiffurmaw l-ewwel membri, u flimkien iddecidejna li nagħmlu l-ewwel laqgħa tagħna. Għalhekk jien kellimt lill-Arċipriet, u għidtlu li kien hawn grupp ta' rġiel li kienu lesti li jiffurmaw mill-ġdid il-fratellanza tar-rużarju, u aktar minn hekk hu, li dawn l-irġiel kienu kollha mill-Isla. Meta għidtlu bin-numru ta' dawk l-irġiel, huwa baqa' jħares ċass lejja, u wara ftit qalli li kien ser jagħti l-għajnuna kollha tiegħu kif kien wegħedni, infatti flimkien ftehmna li jkollna l-ewwel laqgħa tagħna fis-16 ta' Mejju 2005 fil-Gandlora, għal xi 7.30pm. Għal din il-laqgħa ġew dawk l-irġiel kollha li kienu taw il-kelma tagħhom, u fil-bidu tal-laqgħa tkellimna u ddiskutejna flimkien dwar x'kien ser ikun ix-xogħol u s-servizz li konna ser nibdew nagħtu fil-parroċċa bħala fratelli rużarjanti. Wara ġie jagħmel kelmtejn l-arċipriet innifsu, li kien milqugħ b'ċapċipa mill-membri preżenti, b'sinjal ta' merħba u sottomissjoni lejh bħala kap tal-parroċċa. Huwa beda biex feraħ lil dawk l-irġiel għall-għażla li kienu għamlu, u fost kliem ieħor li qalilna, għamlilna l-kuraġġ sabiex flimkien naħdmu biex inkomplu nxerrdu d-devozjoni lejn il-Madonna u r-Rużarju. l Is-Salib u l-lanterni kif ukoll il-bankun, li kollha saru mill-Fratellanza l f'dawn l-aħħar snin Kien hemm ukoll preżenti magħna għal dik l-ewwel laqgħa tagħna, is-Sur Lino Zahra li jmexxi għaqda oħra Marjana fl-Isla, dik tal-leġjun ta' Marija, li għamel il- messaġġ tiegħu wkoll lill-membri l-ġodda, u nemmen li bil-preżenza tiegħu kompla jagħmel aktar kuraġġ lil dawk l-irġiel preżenti. Ta' min jgħid li Lino Zahra kien dejjem ta' għajnuna kbira għall-fratellanza tagħna sa mill-ewwel ġurnata, u għadu jagħti l-għajnuna tiegħu sal- ġurnata tal-lum, billi kull meta nitolbuh, jiġi fil-laqgħat tagħna u jagħmlilna taħdita spiritwali, li dejjem ikollha xi tagħlima ta' kif nistgħu ngħixu aħjar bħala membri tal-fratellanza tar-rużarju. Ta' dan kollu, aħna nqisuh bħala ħabib kbir u sostenitur tal-fratellanza tagħna, u f'isem il-fratelli tagħna kollha, nixtieq nirringrazzjah pubblikament minn qalbi tal-għajnuna kollha li tana matul dawn l-għaxar snin. Wara dik l-ewwel laqgħa, bdejna naraw x'kien hemm merfugħ fil-bażilka bħala apparat li jista jintuża, u li kien jappartjeni lill-fratellanza tar-rużarju, u din kienet l-ewwel problema li konna sibna, peress li fil-knisja ma kien hemm l-ebda apparat tal-fratellanza tar-rużarju li seta' jintuża f'purċissjoni, la dak in-numru ta' konfratiji u muzzetti, la Salib u lanterni, assolutament xejn. L-uniku affarijiet li sibna kienu l-midaljun u s-surġentina l-antika li kellha bżonn tkun restawrata, kif fil-fatt għamilna. Kien hemm ukoll standard antik bl-istemma tar-rużarju rrakkmata fuqu, iżda dan kien tant imkabar li ma kienx fi stat li jintuża. Tant hu hekk li għamilna żmien noħorġu bl-istandard il-blu, tal-Kunċizzjoni. Barra minn hekk l-istatwa tal-Madonna tar-Rużarju kienet ilha tintrama għal snin twal fuq bradella antika li kienet dgħajfa għall- aħħar, imsewsa u bla kumdità ta' xejn, speċjalment meta tiġi biex iċċaqlagha minn post għall-ieħor fil-knisja bl-istatwa armata fuqha. Agħar minn hekk, ma nafx għal liema raġuni, l-istatwa kienet ilha tintrama għal għexieren twal ta' snin fuq pedestall li ma kienx dak oriġinali tagħha. Dan kien fisser li aħna bħala fratellanza ridna nagħmlu assolutament kollox mill-ġdid, jekk veru ridna li xi darba nieħdu sehem f'xi purċissjoni bħala fratelli rużarjanti. Ir-restawr fuq l-istandard l-antik tal-Fratellanza tar-Rużarju, li sar bit-tħabrik tal-istess fratellanza L-ewwel ma saru kienu sett ta' 25 muzzetta għall- ewwel membri. Dawn saru malajr u niftakar li kont ħiethom jien stess f'anqas minn xahar, peress li kien ġa sar ftehim mal-Arċipriet, li l-fratellanza kellha tieħu sehem għall-ewwel darba fil-festa ta' Corpus Christi, u wara f'dik tar-Redentur fix-xahar ta' Ġunju. Hawnhekk ma nistax ma nsemmix li kif ħarġet l-aħbar li l-fratellanza tar-rużarju kienet ser toħroġ takkumpanja f'Ġunju, mill- ewwel sibna oppożizzjoni qawwija minn xi ftit uħud, li kienu għalkollox kontra l-preżenza tal-fratellanza tar- rużarju fil-pellegrinaġġ nazzjonali tar-Redentur, li jsir propju kull sena f'Ġunju. Din l-oppożizzjoni damet ġranet sħaħ għaddejja bil-battibekki kontinwi, iżda ftit jiem biss qabel il-purċissjoni, wara li intervjena l-arċipriet, u bl- appoġġ sħiħ lejn il-fratellanza minn saċerdoti oħra, uħud minnhom qrib sewwa tal-Kurja, ġie deċiż li l-fratellanza kellha tibqa' għaddejja bil-pjanijiet tagħha, u tieħu sehem mhux biss fil-festa tar-Redentur, iżda anke fil- festa ta' Corpus. Kien hemm ħafna diffikultajiet oħra fil-bidu, tista' tgħid li fuq kull ħaġa ġdida li kienet qed tipproponi jew tagħmel il-fratellanza, konna nsibu xi kritika jew oppożizzjoni, dejjem mill-istess persuni. Iżda mhux ser nidħol fid-dettall dwar dan għax inħoss li dan issa għadda u sar passat, iżda ridt li dan il-fatt ngħidu għas-sempliċi raġuni, biex ħadd ma jaħseb li l-bidu kien xi wieħed faċli u mingħajr tfixkil għalina, xejn minn dan, iżda bil-għajnuna t'Alla u b'determinazzjoni, bqajna mixjin u ma ħallejna lil ħadd ifixkel il-pjanijiet tagħna. Fil-fatt l-ewwel dehra tal-fratelli l-ġodda rużarjanti L-istemma tal-fratellanza. F'din l-istemma, barra li tajna importanza lill-istemma tal-Madonna Sultana tar-Rużarju Mqaddes, ridt li jkunu mniżżla wkoll fuqha t-titli kollha li hija mżejna bihom il-Bażilika Sengleana kienet fil-purċissjoni ta' Corpus f'Ġunju ta' dik l-istess sena 2005. Konna tlabna lill-Arċipriet sabiex inkunu nistgħu nisselfu xi konfratiji li jintużaw fil-ġimgħa l-kbira u fuqhom ilbisna l-muzzetti l-ġodda tagħna, li kellhom ġa pprintjata l-arma l-ġdida tal-fratellanza. Konna wżajna wkoll dak is-salib li jintuża fir-randan għall-Via Sagra. Standard ma kellniex perċ konna determinati li kif wegħdna nerġgħu nagħtu l-ħajja lil din il-fratellanza, u ħriġna b'dak li sibna. Ġimgħa wara ħadna sehem ukoll fil-purċissjoni bl-istatwa ta' Ġesti Redentur. Kienu kellmuna ħafna Sengleani, wara dawk l-ewwel purċissjonijiet, u kollha kellhom kliem ta' tifħir u ta' kuraġġ lejn il-fratellanza. Ħafna anzjani kienu stqarrew magħna li kienu jiftakruhom lir-rużarjanti, iżda qabel il-gwerra, u li kienu sorpriżi li kienu qegħdin jerġgħu jaraw din il-fratellanza tant u tant snin wara. Dan kompla għen sabiex nagħmlu aktar ħilitna, u nkomplu mexjin bil-pjan li kellna. Hekk kif għadda Ġunju, bdejna mill- ewwel naħsbu sabiex issir bradella ġdida li tkun soda u aktar komda, kemm biex tintrama u anke biex tkun tista' timmanuvra fil-knisja mingħajr ma tagħmel ħsara lill- pavimentar, meta din tkun bl-istatwa fuqha. Hawn nixtieq ngħid li aħna l-membri, qatt ma kellna f'moħħna li nagħmlu l-apparat li kellna bżonn, b'tali mod li jimpressjona lil xi wħud li forsi jistgħu jagħmlu l-istess apparat aktar elaborat u rikk. Li kieku kellna l-fondi jew introjtu kontinwu li għandu ħaddieħor, jew konna niġbru xi miżati u nagħmlu attivitajiet regolari matul is-sena kollha, konna nkunu kapaċi nagħmlu eżattament l-istess kif jagħmlu għaqdiet jew fratellanzi oħra li huma sodi fil-finanzi, għax għandhom dawn il- mezzi, iżda aħna ridna naħdmu mod ieħor. Il-prijoritajiet tagħna qatt ma kien il-lussu, għax flus biex nagħmlu dan la qatt kellna u l-anqas illum m'għandna, iżda aħna ridna li jkollna fratellanza b'saħħitha fin-numru ta' fratelli, u li fiha jkollna uċuħ ġodda ta' rġiel, li verament iridu jagħtu servizz volontarju fil-parroċċa tagħna, mingħajr ma jistennew xejn lura. Hekk kien il-ħsieb tagħna sa mill-bidu nett, u llum nistgħu ngħidu li dan il-ħsieb aħna wettaqnieh. Għalhekk sa mill-ewwel proġett tagħna, li kienet il-bradella u l-bankun, rajna biss li dawn isiru minn materjal sod u xejn aktar, materjal li stajna naffordjaw aħna mingħajr ma nkunu ta' piż finanzjarju għall-knisja. Fil fatt, il-membri tagħna stess għamlu dan ix-xogħol kollu bl-aħjar mod li setgħu, u għall-grazzja t'Alla, u grazzi għal dawn il-membri, din il-bradella tlestiet sabiex tiżżanżan għall-festa ta' 2007, wara xhur sħaħ ta' xogħol fil-maħżen tal-armar. Fl-istess żmien li kienet qed issir il-bradella l-ġdida, moħħna kien dejjem jhewden kif ser nerġgħu nagħtu lura dak il-pedestall oriġinali lill-istatwa tal-Madonna tar-Rużarju. Dan il-pedestall kellu bżonn ta' restawr u tiswija immedjata, speċjalment fil-bażi tiegħu, peress li huwa mibni fuq speċi ta' qafas magħmul minn majjieri (bħal dawk li jkun hemm fiċ-ċan tal-opri tal-baħar), li wħud minnhom kienu maqsuma. Kellu wkoll partijiet mill-iskultura nieqsa jew miksura, kif ukoll kien milqut minn bosta bnadi. L-induratura tiegħu kienet neżgħet kważi għalkollox, u anke l-post li kien imwarrab fih, ma kienx il-post l-aktar addattat għalih, u kien qed ikompli jgħarraq il-kondizzjoni tiegħu. Għalhekk tlabt lill-Arċipriet sabiex jagħtina l-permess tiegħu biex nieħdu ħsieb nirranġaw dak il-pedestall. Konna ħadna ħafna ritratti tal-ħsara kollha li sibna f'dan il-pedestall, u wrejniehom lill-iskultur u lill-induratur li konna ser naħdmu bihom. Dawn minn naħa tagħhom,wara li ġew u raw b'għajnejhom din il-ħsara, aċċertawna li kienu ser jidħlu għal din il-biċċa xogħol, u jlestuha fiż-żmien miftiehem. Il-pedestall tal-Madonna tar-Rużarju, wara li sar ir-restawr meħtieġ u li ġie mħallas mill-membri tal-fratellanza F'dawk l-istess jiem, xi membri tal-fratellanza tagħna, kienu avviċinaw persuna mhux mill-Isla, u wara li tkellmu miegħu dwar il-proġett tal-pedestall u r-restawr li xtaqna nagħmlu fuqu, u qalulu li aħna m'għandniex fondi biex nagħmlu dan ir-restawr, huwa offra li jgħinna. Jien kont mgħarraf mill-ewwel b'dan mill-istess membri, li minn naħa tiegħi għidt b'kollox lill-Arċipriet. L-għada jien flimkien ma' dawn il-membri, ltqajna fl-uffiċċju tal-Arċipriet u għaddejna ċekk ta' 600 Lira Maltin, li kien għadu kif tana dan il-persuna, lill-Arċipriet stess, sabiex jintużaw bħala parti mill-ispiża għar-restawr tal-pedestall. L-Arċipriet offra wkoll l-għajnuna tiegħu f'dan ir-restawr billi tana xi kotba bil-folji tad-deheb, biex bihom ikun indurat il-pedestall. Dan il-proġett tal-pedestall kien lest fiż-żmien miftiehem, biex ikun imżanżan flimkien mall-bradella l-ġdida għall-festa tas- sena 2007. Kien riesaq ix-xahar ta' Ottubru tal-2005, u bdejna naħsbu biex għall-ewwel darba wara aktar minn nofs seklu, issir il-vestizzjoni tar-rużarjanti l-ġodda li kienu jiffurmaw din il-fratellanza, li kienet għadha kif ħadet ħajja ġdida u rxuxtat mill-ġdid. Għalhekk fassalna sett ta' regolamenti sempliċi imma ċari biex jifimhom kulħadd. Ta' min jgħid li dakinhar kont tlabt l-għajnuna tal-Patrijiet Dumnikani tal-Birgu, sabiex jisilfuna kopja tar-regolamenti mnizzla fl-istatut tal-fratellanza tar- rużarju tagħhom, u hawn nixtieq insemmi lil Fra Xmun, li għadu mimli bil-għomor, li kien tani kopja ta' dawn ir-regolamenti mingħajr problemi ta' xejn. Aħna rajna u flejna dawn ir-regolamenti sabiex nieħdu idea, imbagħad ktibna sett regolamenti, li rajna li kienu addattati għall- fratellanza tagħna, u tajniehom lill-Arċipriet biex wara li jaqrahom, ikun jista' jiffirmahom, kif fil-fatt għamel. Wara bgħatna kopja ta' dawn ir-regolamenti ffirmati, flimkien ma' tagħrif ieħor dwar il-fratellanza u t-tiġdid tagħha, lid-delegat għall-lajċi fil-Kurja tal-Arċisqof, li dak iż-żmien kien jieħu ħsieb ukoll il-fratellanzi ta' Malta. Huwa kien irrisponda għall-ittra tagħna, u saħansitra kien stedinni personalment il-kurja sabiex flimkien ma' xi rappreżentanti ta' fratellanzi oħra, inkunu qegħdin ngħinu fl-organizzazzjoni u l-operat tal- fratellanzi fi żminijiet tal-lum. Niftakar għal xi żmien, konna niltaqgħu wara x-xogħol fil-kurja tal-arċisqof il- Furjana, iżda wara xi xhur, kelli nieqaf milli nattendi minħabba l-ħinijiet tax-xogħol. Fix-xahar ta' Ottubru ta' dik is-sena, kellna l-ewwel vestizzjoni li saret nhar il-Ġimgħa 30 ta' Settembru 2005 fil-Bażilka, f'quddiesa apposta mmexxija mill-Arċipriet il-Kan. Il-funzjoni bdiet bil-purċissjoni żgħira mill-fratellanza, li telqet mill-kappellun tad-Duluri L-Istatwa tal-Madonna tar-Rużarju kif bdiet tintrama mill-membri tal-fratellanza mis-sena 2007. Illum, grazzi għall-fratellanza, l-istatwa għandha bradella ġdida u ngħatat lura l-pedestall oriġinali tagħha. Jidhru wkoll l-erba' pediċini bil-fjuri li wkoll ġew restawrati mill-fratellanza. Dan ix-xogħol kollu sar mill-membri u l-ħbieb tal-fratellanza tar-Rużarju L-ewwel grupp ta' fratelli Rużarjanti wara aktar minn 50 sena, professati fis-sena 2005 sal-kursija, fejn 41 fratell rużarjant qagħdu fil-postijiet ta' quddiem li kienu riservati għalihom. Dakinhar intuża l-istandard u l-lanterni tal-fratellanza tal-kunċizzjoni, kif ukoll is-salib tal-fratellanza tat-Trinità. Dan l-apparat bqajna nużawh sakemm xi snin wara sar l-apparat il-ġdid tal-fratellanza tar-rużarju. F'dik l-ewwel sena tagħna, il- fratelli rużarjanti ġew bi ħġarhom biex jakkumpanjaw fil-purċissjoni bl-istatwa tal-Madonna tar-Rużarju, li sas- sena 2006 kienet għadha tintrama fuq il-bradella l-antika, u l-pedestall tal-Madonna tal-Karmnu. Kif ġa għidt, għalkemm kien għadu l-bidu kienu ġa żdiedu numru ta' rġiel oħra ma' dawk il-25 fratell li kienu magħna fl- ewwel żewġ purċissjonijiet f'Ġunju ta' dik l-istess sena. Infatti kif ġa għidt, konna ġa ngħoddu 41 fratell ġdid. Ta' min isemmi wkoll li sa dakinhar, jiġifieri sax-xahar ta' Ottubru, il-fratellanza tagħna ġa kienet qed tiltaqa' regolarment darba fix-xahar għal-laqgħat spiritwali. Dawn il-laqgħat matul dawn l-għaxar snin ma waqfu qatt, u għadhom isiru kull l-aħħar ġimgħa tax-xahar sal- ġurnata tal-lum, kemm fis-Sajf u anke fix-Xitwa. Ta' min jgħid ukoll li f'dawn il-laqgħat jingħad ir-rużarju mill- fratelli u wara ssir taħdita spiritwali mill-mistieden tal- ġurnata, Tista' tgħid li malli organizzajna ruħna sewwa, mill-ewwel bdejna nieħdu sehem fil-purċissjonijiet, u l-funzjonijiet prinċipali li jsiru fil-parroċċa tagħna. Iżda mhux biss, għax f'dawk l-ewwel snin konna naċċettaw ħafna stediniet oħra, biex immorru nieħdu sehem f'purċissjonijiet partikolari fi bliet u rħula differenti, kemm f'Malta u kemm f'Għawdex. Biżżejjed ngħid li għal numru twil ta' snin konna mmorru tliet darbiet matul is-sena fir-raħal tal-Qala f'Għawdex, biex nieħdu seħem f'purċissjonijiet u pellegrinaġġi differenti li jkunu organizzati f'dik il-parroċċa. Għamilna snin ukoll nieħdu sehem regolari fil-festa tal-Madonna ta' Liesse fil-Belt Valletta. Fis-sena 2006, konna mistiedna sabiex nieħdu sehem ukoll fil-festi ċentinarji organizzati mill-komunità tal-Knisja tal-Karmnu fil-Belt Valletta, fl-okkażjoni tal- 125 mill-inkurunazzjoni tal-kwadru titulari. Fis-sena Il-Fratellanza tagħna f'waħda mill-purċissjonijiet fil-Qala Għawdex 2008, ħadna sehem ukoll f'ċelebrazzjoni kbira li kienet organizzata għall-fratellanzi ta' Malta kollha, li bdiet mir-Rabat sal-Imdina, fejn spiċċat b'quddiesa mmexxija mill-Arċisqof Mons. Pawlu Cremona fil-Katidral tal- Imdina. Konna mistiedna wkoll għall-festa ta' San Publiju fil-Furjana. Għamilna snin ukoll immorru għall- festa tal-Madonna tar-Rużarju fil-Marsa. Morna wkoll nieħdu sehem f'ċelebrazzjoni oħra kbira għall-fratellanzi ta' Malta, din id-darba organizzata fil-parroċċa ta' San Sebastjan f'Ħal Qormi. Barra dawn is-servizzi kollha li tajna, konna morna wkoll fis-Santwarju tal-Madonna ta' Pinu fejn offrejna kwadru kbir bix-xbieha tal-Madonna tar-Rużarju tagħna. Dan il-kwadru għadu mwaħħal hemm sal-lum. Konna għamilna wkoll rekording tat-talba tar-rużarju fuq ir- radju RTK, fejn morna numru ta' membri minn tagħna flimkien mal-Arċipriet fl-istudjo tal-Blata l-Bajda. Konna għamilna wkoll żjara lill-Isqof il-ġdid t'Għawdex, Mons. Mario Grech, fin-Nunzjatura fir-Rabat Għawdex, fejn wara offrejnielu wkoll kwadru ta' Ġesti Redentur. Huwa kien laqgħana ħafna, u stqarr magħna li aħna konna l-ewwel fratellanza li morna nżuruh mill-ħatra tiegħu bħala Isqof t'Għawdex. Dan l-istess Isqof kellu jkun hu li Mons. Mario Grech, Isqof tad-djoċesi ta' Għawdex, ibus is-S tal-fratellanza, wara li bierku alib il-ġdid Mons. Charles J. Scicluna, illum l-Arċisqof ta' Malta, ibierek il-bandalora tal-fratellanza jbierek is-Salib il-ġdid tal-fratellanza tagħna fil-knisja ta' San Filippu, fl-okkażjoni tal-festa tal-Madonna tal-Porto Salvo fis-sena 2010. Ta' min isemmi wkoll li l-Arcisqof attwali Mons. Charles Scicluna, fl-2013 kien bierek ukoll il-Bandalora l-ġdida tal-fratellanza f'din l-istess knisja. Dawn is-servizzi li konna nagħtu barra mill-Isla konna nagħtuhom bla qatt ma tlabna flus lil ħadd. Konna mmorru bil-konfratiji u l-muzzetti tagħna, u qatt m'aċċettajna li nilbsu xi konfratiji jew muzzetti ta' fratellanzi oħra. Infatti dik hija waħda mir-regoli tagħna, li meta jkun hemm il-fratellanza tar-rużarju takkumpanja, il-membri tagħna iridu jagħtu l-preferenza tagħhom lill- għaqda tagħna. Konna noħorġu l-ispejjeż tat-trasport aħna stess, u f'moħħna dejjem kellna skop wieħed, dak li ngħollu isem l-Isla kull fejn nieħdu sehem. Nista' ngħid li dan għamilnieh, għax kull fejn ħadna sehem, dejjem konna numru kbir ta' fratelli u dejjem kellna kliem ta' tifħir għall-fratellanza tagħna. Konna nieħdu gost u sodisfazzjon meta n-nies jiġu jsaqsuna minn fejn aħna, u bi pjaċir konna ngħidulhom li aħna kollha mill- Isla. Kienu jkunu sorpriżi bin-numru ta' fratelli li konna nkunu, u kienu juruna li apprezzaw ħafna li morna fir- raħal tagħhom, tant hu hekk li kienu jistidnuna minn sena għall-oħra. Hawnhekk ta' min jgħid li kull fejn konna mmorru, konna nieħdu magħna ħbieb u familjari, sabiex fl-istess waqt li konna nkunu qegħdin nagħtu servizz, huma kienu jkunu jiddevertu flimkien bħala familja waħda. Ġara iżda li kienu qegħdin jiżdiedu dejjem aktar l-istediniet biex il-fratellanza tagħna tkompli takkumpanja ġo festi differenti f'Malta u anke f'Għawdex, tant li ma stajniex inkomplu naċċettaw aktar dan l-intrigu. Allura wara li ltqajna l-fratelli bejnietna, ftehmna li ma konniex ser inkomplu nieħdu sehem f'purċissjonijiet barra mill- il-Fratelli Rużarjanti ħerġin mill-Oratorju tal-Kurċifiss qabel it-Translazzjoni ta' lejlet il-festa Il-Fratellanza tar-Rużarju takkompanja fit-Translazzjoni ta' lejlet il-festa ta' Marija Bambina Isla, ħlief għall-festi f'irħula partikulari li niddeċiedu aħna bħala fratellanza. Illum għalkemm ta' kull sena mmorru nieħdu sehem tal-anqas f'żewġ purċissjonijiet barra mill-Isla, li huma dik ta' Santu Cruċ u l-festa ta' Santa Liena li jsiru t-tnejn Birkirkara, tista' tgħid li naqqasna ħafna mis-servizzi li l-fratellanza tagħna kienet tagħti regolarment barra mill-parroċċa tagħna fis-snin l-imgħoddija, u llum aħna l-aktar li nagħtu s-servizzi tagħna huma fl-Isla, kemm fil-Bażilka u anke fil-knisja ta' San Filippu. Illum għall-grazzja t'Alla għalaqna għaxar snin, li matulhom tajna servizz kontinwu f'kull ċelebrazzjoni li torganizza l-parroċċa matul is-sena. Kemm ilna flimkien bdejna nitilgħu ngħinu wkoll u nagħtu s-servizz tagħna, fil-festi tal-Qalb ta' Ġest u fil-festa tal-Madonna tal- Porto Salvo, li jkunu ċelebrati fil-Knisja ta' San Filippu. Dan nagħmluh minn qalbna, b'sens ta' dover u ta' rispett lejn din il-knisja tant għażiża għalina, liema knisja fl- 1598 rat it-twelid tal-fratellanza tar-rużarju. Il-fratellanza kompliet dejjem tikber fin-numru minn żmien għal żmien, u matul is-snin kienu professati mall- fratellanza tagħna 85 fratell, li għalkemm uħud minnhom ma baqgħux jattendu, hemm ħafna oħrajn li għadhom jagħtu s-sehem sħiħ tagħhom sal-ġurnata tal-lum. Maż-żmien komplejna narmaw l-apparat kollu li l-fratellanza kellha bżonn, bil-ftit mezzi li għandna, u b'ħafna sagrifiċċju minn naħa tal-membri tagħna, sabiex inkunu nistgħu nieħdu sehem sħiħ f'kull purċissjoni li tkun organizzata fil-parroċċa, filwaqt li bqajna norganizzaw dejjem aktar l-operat tal-membri tagħna. Sas-sena 2013, konna wkoll nieħdu ħsieb regolarment it-tindif taz-Zuntier tal-Isla fiċ-Ċimiterju tal-Addolorata. Konna nitilgħu grupp ta' membri minn kmieni filgħodu u nnaddfu z-Zuntier kollu mill-fjuri niexfa u wara konna naqtgħu l-ħaxix ħażin li kien jitla' madwar l-oqbra. Mhux l-ewwel darba li mlejna 12-il tank tal-ħadid bil- ħaxix ħażin li konna naqtgħu, u mhux qed ngħodd il-ħafna boroż suwed li konna nimlew apparti dawk it-tankijiet. Konna niġu lura maħmuġin u xi gidma minn xi insett ma kinitx tonqos. Darba membru minn tagħna sa bejta tan- naħal sab ma' wiċċu waqt li kien qiegħed inaddaf wara U ieħor, mhux ser insemmih l-anqas, kien qed — inaddaf il-fliexken li jkollhom fihom il-fjuri, u wieħed minnhom isibu mimli kollu wirdien. Dan kien xogħol li ħadd ma kien jagħmlu ħlief il-membri tagħna, u konna nagħmluh b'sens ta' rispett lejn ħutna s-Sengleani li min jaf kemm ħadmu għal din l-Isla tagħna. Perd konna qed nindunaw li ħadd ma kien qed jifhem is-sagrifiċċju li l-membri tagħna kienu qegħdin jagħmlu, infatti ftit wara li konna nkunu kif naddafna kull m'hemm kont immur u nerġa' nsibu mimli mbarazz u diżordni. Ġieli weħilna aħna wkoll meta kienet tinstab xi rħama miksura, minflok grazzi tax-xogħol li nkunu għamilna. Imma dawn l-affarijiet dejjem tistenniehom. Meta nħares lura lejn dawn l-għaxar snin, inħossni sodisfatt li bħala membri Ikoll flimkien, bnejna mill- ġdid din il-fratellanza b'għan wieħed, dak li ninġabru Membri Rużarjanti Sengleani madwar l-Istatwa ta' Marija Bambina Id-Direttur Spiritwali tal-Fratellanza, l-Arċipriet, il-Kan. l-akbar numru ta' rġiel possibbli u flimkien naħdmu biex inkomplu nxerrdu dejjem aktar id-devozjoni lejn Ommna Marija Bambina u t-talba tar-rużarju mqaddes. Nixtieq qabel nagħlaq dan l-artiklu, billi nħeġġeġ lill- membri tagħna, speċjalment lil dawk li ilhom ma jattendu għal-laqgħat u l-purċissjonijiet tal-fratellanza tagħna, sabiex jibqgħu dejjem attivi fi ħdan din il-fratellanza tal- Madonna, kif dejjem kienu s'issa, u filwaqt li nibqgħu magħqudin ħaġa waħda mal-Arċipriet u l-qassisin li jaħdmu fil-parroċċa tagħna, inkomplu nħajru aktar irġiel biex jingħaqdu magħna. Dan l-appell nagħmlu għal dawk l-irġiel kollha li forsi qegħdin jaqraw din il- kitba, sabiex javviċinaw lili jew lil xi membru ieħor tal- fratellanza tagħna, biex huma wkoll jingħaqdu magħna f'din l-għaqda tal-Madonna. Jalla aħna l-membri rużarjanti, inkomplu ningħaqdu dejjem aktar bejnietna bħal aħwa, sabiex flimkien inkomplu nagħtu s-servizz tagħna b'risq din l-għażiża beltna, u għall-imħabba kbira li dejjem kellna lejn Ommna Marija Bambina. il-Fratellanza tar-Rużarju Mqaddes fil-Kolleġġjata Bażilika —— ta' Marija Bambina fis-Sena 2015 Lista tal-fratelli Rużarjanti li pprofessaw. fi ħdan il-fratellanza tar-rużarju matul dawn l- aħħar għed Dawk li wara isimhom għandhom i is- simbolu () għadhom m'għamlux iċ-ċerimonja tal- proċossjali Mallia Nazju u 2:: Agius David 32. Mizzi Joe 3. Muscat Rodnev 5. : Azzopardi Charles 35: Coċiro Tonv 65. Cutajar Toniż. Cutàjar Vince 70. Dalli Manwel 71.